bse
సెన్సెక్స్‌, నిఫ్టీలకు విదేశీ మార్కెట్ల మద్దతు
ముంబై: ఆసియా ఇతర ప్రపంచ మార్కెట్లలోని సానుకూల ధోరణులు దేశీయ మార్కెట్లకు అనుకూలించడంతో బెంచ్‌మార్క్‌ స్టాక్‌ సూచీలన్నీ గరిష్టస్థాయిలోనే ముగిసాయి. బిఎస్‌ఇ సెన్సెక్స్‌ 172పాయింట్లు పెరిగి 29,409 పాయిం ట్ల వద్ద స్థిరపడితే నిఫ్టీ 50సూచి 55 పాయింట్లు పెరిగి 9100 పాయింట్లవద్ద స్థిరపడింది. బిఎస్‌ఇ మిడ్‌క్యాప్‌సూచీ 0.7శాతం, స్మాల్‌క్యాప్‌ సూచీ 0.6శాతం పెరిగాయి. మార్కెట్లపరంగాచూస్తే తట స్థంగా ఉంది. బిఎస్‌ఇలో 1445 కంపెనీలు పెరిగి తే 1401 కంపెనీలు స్వల్పంగా క్షీణించాయి. మరో 208 కంపెనీలషేర్లు సిరంగా కనిపించాయి. నిఫ్టీ మీడియా సూచి 1.7శాతంపెరిగింది. నిఫ్టీ ఫిన్‌సర్వీ సెస్‌ 1.2శాతం, నిఫ్టీ ఆటో నిఫ్టీ బ్యాంకు సూచీలు 0.8శాం చొప్పున పెరిగాయి. యాక్సిస్‌బ్యాంకు 3.4శాతం గరిష్టంగా పెరిగి 504 రూపాయలకు చేరింది.ప్రైవేటురంగ బ్యాంకు సూచి ఈ రంగంలో ఎక్కువ వృద్ధి నమోదుచేసింది. బ్యాంకుపరంగా అంతర్జాతీయ మార్కెట్‌లో సీనియర్‌ నోట్స్‌ జారీ ద్వారా నిధుల సమీకరణకు కసరత్తులు చేయడమే ఇందుకుకీలకం. టెలికాం టవర్‌ కంపెనీ భారతి ఇన్‌ఫ్రాటెల్‌ నాలుగుశాతం పెరిగింది. 10.3శాతం వాటాలనుకెనడా ఫెన్షన్‌ఫండ్‌, కెకెఆర్‌ సంస్థలకు విక్రయించడమే ఇందుకుకీలకం. డిష్‌మాన్‌ ఫార్మా 20శాతంవరకూ పెరిగి ఆల్‌టైమ్‌ రికార్డుకు చేరిం ది. కంపెనీ భాగస్వామి టెసారో ఇంక్‌ అమెరికా ఎఫ్‌డిఎ ఓవేరియన్‌ కేన్సర్‌ మందుకు అనుమతి నివ్వడమే ఇందుకుకీలకం. గ్రేట్‌ ఈస్ట్రన్‌ షిప్పింగ్‌ కంపెనీ 4.65శాతం పెరిగి 409వద్ద ముగిసింది. కంపెనీ సెకండ్‌హ్యాండ్‌ స్యూయెజ్‌మాక్స్‌ క్రూడ్‌ క్యారియర్‌ షిప్‌ను కొనుగోలుచేయడమే ఇందుకు కీలకం. ఇక లోక్‌సభలో ఆర్థిక మంత్రి అరుణ్‌జైట్లీ జిఎస్‌టిపై సంక్షిప్త వివరణ ఇచ్చారు. సిజిఎస్‌టి, ఐజిసిఎస్‌టి, ఎస్‌జిఎస్‌టి, యుటిజిఎస్‌టి, పరి హారం చట్టాలను లోక్‌సభలో ప్రవేశపెట్టారు. వీటి పై బుధవారం చర్చిస్తారని సమాచారం. ఇక యూరోపియన్‌ మార్కెట్లపరంగా చూస్తే యూరో స్టాక్స్‌ 600 సూచి 0.3శాతం పెరిగింది. జర్మనీ డాక్స్‌ 0.5శాతం, ఫ్రాన్స్‌సిఎసి స్వల్పంగా మార్పు లు చోటు చేసుకున్నాయి. బ్రిటన్‌ ఎఫ్‌టిఎస్‌ఇ మాత్రం 0.1శాతం పెరిగింది. ఆసియా మార్కెట్లు వాల్‌స్ట్రీట్‌ ఆధారంగా రికవరీ అయ్యాయి. జపాన్‌ నిక్కీ ఒకటిశాతం, హాంకాంగ్‌ హ్యాంగ్‌సెంగ్‌ 0.6 శాతం, చైనాషాంఘై కాంపోజిట్‌ 0.4శాతం పెరిగా యి. అమెరికాస్టాక్‌ఫ్యూచర్స్‌ 0.1శాతం పెరిగాయి.